Мийм ал-Сакина

Дефиниция: Мийм ал-Сакина е буквата Мийм (م) в следните случаи:
1. която е комбинирана със сукун (ْ) – مْ;
2. когато не е комбинирана с къса гласна (َ, ُ, или ِ), т.е. когато Мийм (م) не е в някоя от следните форми: مَ, مِ, مُ, مً, مٍ или مٌ.
В такъв случай правилата на Мийм ал-Сакина са три:
1. Идгам (الإِدْغَام) – сливане, вмъкване. Получава се когато след Мийм ал-Сакина следва друго Мийм (م). В такъв случай Мийм се изговаря с гуннах;
2. Икхфа (الإخفَاء) – скриване. Получава се когато след Мийм ал-Сакина следва буквата Ба (ب). В такъв сличай Мийм се изговаря с гуннах, като устните са съвсем леко отворени или не са прилепнали плътно;
3. Изхар (الإظْهَار) – показване. Когато след Мийм ал-Сакина следва коя да е друга буква. В такъв случай Мийм се изговаря нормално.

В Мусхаф ал-Таджуид и в други копия на Корана Идгам и Икхфа що се отнася до Мийм ал-Сакина са означени като буквата Мийм (م) е оцветена в зелено.
Примери:
1. Идгам – 106:4. ٱلَّذِىٓ أَطْعَمَهُم مِّن جُوعٍ وَءَامَنَهُم مِّنْ خَوْفٍۭ;
2. Икхфа – 105:4. تَرْمِيهِم بِحِجَارَةٍ مِّن سِجِّيلٍ;
3. Изхар – 111:4. وَٱمْرَأَتُهُۥ حَمَّالَةَ ٱلْحَطَبِ.
